नयाँ संविधानको नाममा सहमति भएको समाचार छ। यत्तिले पनि संविधान बनिहाल्छ कि भन्ने आशा लाग्दो रहेछ। नाममै अनावश्यक हठ गरेर बसेकाले विशेषणको व्यर्थता त बुझेछन्। वास्तवमा विशेषणरहित ‘नेपालको संविधान' भन्ने नाम सरल र स्पष्ट छ। हुन पनि विशेषणको कुनै अर्थ हुँदोरहेनछ। नत्र भने उत्तर कोरिया संसारको सबैभन्दा लोकतान्त्रिक देश हुनुपर्थ्यो। उसको नामै ‘लोकतान्त्रिक जनगणतन्त्र कोरिया' जो छ। तर, त्यस मुलुकमा न लोकतान्त्रिक शासन छ, न जनता नै स्वतन्त्र र सम्पन्न छन्।
